რიჩარდ დილი
რიჩარდ დილი (ინგლ. Richard A. Diehl; დ. 1940, ბეთლეჰემი, პენსილვანია, აშშ) — ამერიკელი არქეოლოგი, ანთროპოლოგი. ცნობილია, როგორც მესოამერიკის კოლუმბამდელი კულტურების მკვლევარი. განსაკუთრებით დიდი წვლილი მიუძღვის ოლმეკების ცივილიზაციის შესწავლაში, რომელიც არსებობდა მექსიკის ყურის სანაპიროზე ფორმაციულ (წინარეკლასიკურ) პერიოდში და რომელმაც მნიშვნელოვანი გავლენა მოახდინა უფრო გვიანდელ კულტურებზე, რომლებიც იმავე რეგიონში არსებობდა.